钦定古今图书集成/历象汇编/历法典/第081卷 > 习星历判 郭休贤
## 钦定古今图书集成/历象汇编/历法典/第081卷 > 习星历判 郭休贤

天道非远，人情难测，俯察仰观，知来藏往。顾惟所习，
颇曰常途。取则四时，识乘蛇之度数；明诸六历，辨回
蚁之循环。习洛闳之平生，得陵渠之志事。既知休咎，
同入精微，攻乎异端，自贻伊戚。必若门传良冶，亦观
过而知仁。如其职异清台，乃钦哉而难恤。劾为妖妄，
何太忽诸？引以天文，表闻其可。